Studentsamskipnaden i Harstad

Studentsamskipnaden i Harstad (SiHa) var en av Norges studentsamskipnader. Siha dekket velferdsbehovene til 1350 studenter ved Høgskolen i Harstad. 

Studentstyring
SiHa ble ledet av et styre, som blant annet fastsatte semesteravgiften og hvilke tilbud samskipnaden skulle tilby studentene. Syret besto av fire studentrepresentanter, en representnt fra SiHa og to representanter fra høgskolen. Både styrets leder og nestleder var studenter. Styrets studentrepresentanter ble valgt hver vår av Studentparlamentet. Styret konstituerte seg selv ved første styremøte i høstsemesteret.

 Aktivitet 
SiHa drev sin aktivitet i Harstad. Som hovedaktivitet hadde SiHa 132 utleieboliger, fordelt på studentbyene Rådyrveien, Storvollen, Flåtenveien og Tordenskjold. Boligene bestod av hybler, hybelleiligheter, leiligheter og familieleiligheter. SiHa drev også kantinen ved Høgskolen i Harstad. I tillegg ble det drevet med tjenestetilbud som eksamensmestringskurs, jobbsøkerkurs, utflukter, utlån av friluftsutstyr, idrettsgrupper og sosiale samlingspunkter.

Den 1. juli 2015 ble SiHa innfusjonert i Norges arktiske studentsamskipnad.Om fusjonen

Referanser

 Eksterne lenker 
 Studentsamskipnaden i Harstad

Kategori:Troms' utdanningshistorie
Harstad
Kategori:Harstads historie
Kategori:Opphør i 2015